Hluti af þemadegi 14. desember í Grunnskóla Húnaþings vestra var vinna nemenda við að skrifa jólakveðjur til íbúa á Hvammstanga . Nemendur skrifa og skreyta spjöld með jólakveðju og hengja á hurðarhúna á Hvammstanga . Nemendur í dreifbýli fara einnig heim með kveðjur . 1. og 2. bekkur fara og í Nestún með jólakveðjur og afhenda fólki á sjúkrahúsinu einnig kveðju . Með þessu viljum við þakka þann meðbyr sem skólinn hefur notið í samfélaginu og minna á náungakærleikann . Ef einhverjir fá ekki kveðju á húninn hjá sér þá hefur eitthvað farið úrskeiðis í útburði en við sendum þeim engu að síður hugheilar jólakveðjur .